封州

封州，中國一州。相當於今日廣東新興縣，開平市。

史
隋開皇九年，即五八九年，滅陳，成州改為封州。開皇十年，即五九〇年，撤新會郡，而新夷縣、初賓縣併入義寧縣；始康縣併入封平縣；原盆允縣、永昌縣、宋元縣、新熙縣、始成縣、招集縣，合併為新會縣。置封州，下轄新會、義寧、封平、封樂四縣。開皇十一年，即五九一年，封州改名允州，開皇十三年，即五九三年，允州改名岡州。大業年間，岡州改為蒼梧郡，後合併到南海郡。

唐武德四年，即六二一年，復為岡州，治所義寧縣，今日廣東新興縣東南、開平市西。貞元廿一年，即八〇五年，廢岡州。復封州，天寶到至德年間，一度改為臨封郡。土貢銀、鮫革、石斛。天寶三千九百戶，一萬一千八百二十七口，下轄二縣，封川縣同開建縣。封川縣，武德四年，析置封興縣，後省封興縣。開建縣，武德四年置，北宋開寶五年，廢入封川。六年，復置。

北宋元豐時，二千七百七十九戶。南宋紹興七年，即一一三七年，省封州，以所轄封川縣、開建縣隸德慶府。紹興十年，即一一四〇年，復封州。

大元封州直隸湖廣行省廣東道。

大明洪武二年，即一三六九年，三月廢封州，二縣改屬德慶州。

廣東